cyanic-selkie/wikianc huggingface dataset:
Receptīvā estētika
Receptīvā estētika ir virziens literatūras teorijā un kritikā, kas, ietekmējoties no fenomenoloģijas, izveidojās un spēcīgi attīstījās Vācijā un arī ASV 20.gs. 60. un 70. gados. Receptīvā estētika literatūras pētniecības un teksta interpretācijas centrā izvirza lasītāju un lasīšanas aktu, teksta iedarbību uz lasītāju; receptīvā estētika uzsver tieši lasītāja lomu teksta nozīmju veidošanā. Saskaņā ar receptīvās estētikas pamatprincipiem, tekstam nav vienas noteiktas nozīmes — nozīme veidojas, mijiedarbojoties tekstam un lasītājam, un literārs darbs eksistē kā literārs darbs tikai lasījumā.
Baierlija turku zirgs
Baierlija turku zirgs bija viens no trijiem ērzeļiem - ciltstēviem, no kuriem izveidoja Anglijas tīrasiņu zirgu šķirni. Otri divi bija Godolfīna arābu zirgs un Derlija arābu zirgs. Leģenda vēsta, ka kapteinis Roberts Baierlijs 1688. gadā Budas kaujas laukā (Ungārijā) ir noķēris kāda turku karavīra zirgu, kas kļuva par kapteiņa kara zirgu. Ir uzskats, ka tajā laikā zirgam bija 8 gadi. 1689. gadā kapteinis nokļuva Īrijā, kur piedalījās karaļa Viljama karā. Zirgs esot izglābis kapteiņa dzīvību Boinas kaujas laukā. 1690. gadā Īrijā notika zirgu skriešanās sacīkstes, kurās uzvarēja Baierlija zirgs. Pēc kara, Baierlijs demobilizējās un atgriezās mājās Midridžā, Anglijā.
1696. gadā kapteinis Baierlijs apprecējās ar savu māsīcu Mēriju Vartonu, kuras dzimtai piederēja Goldboroholla. Pēc kāzām jaunais pāris pārcēlās dzīvot uz Goldborohollu, Jorkšīrā. Baierlija ērzelis līdz savai nāvei kļuva par Goldborohollas staļļa vaislas ērzeli. Tas nomira 1706. gadā. Lai arī Goldboroholla vairs nepieder Baierliju ģimenei, tā joprojām ir privāts īpašums, kas nav pieejams publiskai apskatei, bet goda viesiem nakšņošanai tiek piedāvāta Baierlija guļamistaba.
Ir daudz diskusiju par to, kādas šķirnes zirgs bija Baierlija ērzelis. Ir pieņemts domāt, ka tas bija arābu zirgs. Tomēr daudzi uzskata, ka Baierlija zirgs ir bijis turkmēņu zirgs vai ahaleteke. Ērzelis bija dūkanbērs ar karstasiņa smalkumu un temperamentu. Lielākā daļa ērzeļa pēcnācēju ir bēri vai melni.
Relatīvi neliels skaits mūsdienu tīrasiņu zirgu ir Baierlija zirga pēcnācēji (3,3%), tomēr joprojām starp čempioniem ir sastopami Baierlija ērzeļa pēcnācēji. Visslavenākais Baierlija pēcnācējs bija daudzu sacīkšu čempions Basto, kā arī divas visslavenākās tīrasiņu šķirnes ķēves, kas ir izveidojušas ģimeņu ciltslīnijas 1 un 3. Starp pēcnācējiem ir 12 Derbija čempioni, 10 Santlegeras čempioni, 12 Ouks čempioni un 27 citu sacensību čempioni, kas ir cēlušies no ciltslīnijas viens. Ciltslīniju trīs reprezentē 12 Ouks čempioni, 12 Derbija čempioni, 10 Santlegeras čempioni un 28 citādu sacensību un šovu čempioni.
Verners fon Breithauzens
Verners fon Breithauzens (, latīņu:  Wernerus a Breithausen) bija Livonijas ordeņa mestrs 1261.—1263. gadā.
Baltā klints
Baltā klints (arī Liepas iezis, Ozolu iezis) ir atsegums Gaujas kreisajā krastā Cēsu novada Liepas pagastā. Izvietojies pagasta ziemeļrietumos Gaujas nacionālā parka teritorijā. Kopš 1974. gada aizsargājams ģeoloģisks piemineklis. Atsegumu veido balti, starpslāņoti augšdevona smilšakmeņi. Baltā klints ir senielejas pamatkrasts, vecas virspalu terases krauja. Tās garums ap 400 m, augstums 12—16 m, atsevišķi atsegumi 4—8 m augsti, tos vienu no otra atdala sengravas.
Konmāras ponijs
Konmāras ponijs ir Īrijas poniju šķirne. Konmāras poniju izcelsme ir ļoti sena, ir uzskats, ka ķelti ponijus ieveda salā pirms 2500 gadiem, bet cita versija vēsta, ka ponijus ieveda vikingi. Tomēr vispopulārākajā leģendā ir teikts, ka 1588. gadā pie Īrijas krastiem vētrā uz klintīm uzskrēja spāņu armādas kuģis. Un daži Andalūzijas zirgi, kas atradās uz kuģa izpeldēja krastā. Spāņu zirgi sajaucās ar primitīvajiem salas zirgiem, un izveidojās Konmāras poniju šķirne.
šķirnei "piejauca" arābu zirga asinis, lai piedotu ponijam papildus spēku un izturību. Laika gaitā poniji ir tikuši krustoti arī ar Haknejas zirgiem un tīrasiņu zirgiem. Lai nosargātu šķirni no pārāk biežiem krustojumiem ar citām šķirnēm un lai saglabātu primitīvā, senā ponija iezīmes, 1923. gadā tika nodibināta Konmāras poniju asociācija un izveidota ciltsgrāmata. Asociācija rūpīgi atlasīja nelielu baru poniju un palaida savvaļā. Mērķis tika sasniegts, Konmāras savvaļas poniju bars ir kļuvis par izcilu vaislas materiālu poniju šķirnei mūsdienās, saglabājot senās un vērtīgās ponija iezīmes.
Mūsdienās Konmāras poniji tiek audzēti ne tikai Īrijā, bet daudzās valstīs pasaulē: Lielbritānijā, dažādās Eiropas valstīs kontinentā, ASV, Kanādā, Austrālijā, Jaunzēlandē un Dienvidāfrikā.
Izskats un raksturs
Skarbā Konmāras reģiona daba ir izveidojusi atlētisku un spēcīgu poniju šķirni, ar ļoti līdzsvarotām gaitām. Kalnainajā un akmeņainajā apvidū viens kļūdains solis nozīmēja kritienu un nāvi. Bija laiks, kad zemnieki savvaļā ķēra ponijus, pieradināja un tos lietoja visiem saimniecības darbiem; akmeņu vešanai, lai attīrītu zemes pleķīti, smagās zemes aršanai, kūdras vešanai un svētdienās ģimenes vizināšanai uz baznīcu. Zemnieki bija nabadzīgi un varēja atļauties uzturēt tikai vienu poniju, tā parasti bija ķēve, jo kumeļu varēja pārdot, un tādā veidā nedaudz nopelnīt. Tas attīstīja Konmāras ķēvju spēku un izturību, ar miermīlīgu raksturu.
Ponijiem ir spēcīgas un īsas muguras, muskuļots un labi būvēts ķermenis. Konmāras ponijam ir jaudīgi un labi veidoti krusti, gari, ieslīpi pleci, spēcīgas kājas un nagi. Galva ir smalka un neliela, ar nedaudz ieliektu profilu. Ausis mazas, plati novietotas, kakls labi veidots - arkveidīgs. Poniju augums skautā ir 128 - 148 cm. Tā temperaments ir dedzīgs, un ponijs ir inteliģents un viegli mācās. Konmāras ponijam ir daudzi talanti. Tos lieto konkūrā, dresāžā, izturības daudzdienu jāšanā un hobijam.
Konmāras poniji parasti ir sirmi, bēri, dūkanbēri, pāti, salni, reizēm melni, rudi vai palsi. Nav pieļaujami dārki poniji.
Hokenheimringa
Hokenheimringa ir Formula 1 sacīkšu trase, kura atrodas Hokenheimā, Vācijā. Tā ir piedzīvojusi krasas izmaiņas savā vēsturē, sākotnēji tā bija Mercedes testēšanas autodroms un atgādināja trijstūri, tomēr vēlāk tā kļuva par ātru un garu trasi, līdz 2002. gadā Hokenheimringu pārbūvēja par īsāku trasi ar vairāk tribīnēm. Pārbūvēšana bija nepieciešama, jo trase bija 6,8 km gara, pārāk gara, lai negadījumā laikā ātrā palīdzība spētu ātri nonākt pie avārijas vietas.
Vecā Hokenheimringas trase bija fanu un pilotu iecienīta trase. Tā bija ātrākā trase visā kalendārā, jo, ja neskaita stadiona sekciju, kurā atradās starta-finiša taisne, trasē bija tikai 3 līkumi. Hermans Tilke, kurš jau tobrīd bija atbildīgs par vairāku jauno trašu dizainu, veica pārbūvi. 2006. gadā Formula One Management vadītājs Bērnijs Eklstons paziņoja, ka turpmāk gadā būs tikai viena sacīkste Vācijā. 2007. gadā tā notika Nirburgringā, bet 2008. gadā Hokenheimā.
Katram savu Atlantīdu
Katram savu Atlantīdu ir grupas Tumsa otrais albums, kas izdots 2000. gadā. Albuma ieraksts veikts 1999.—2000. gadā G.E.M. studijā. Albums kļuva populārs jauniešu vidū, populārākās albuma dziesmas ir Draugs, Lietus dārzs, albuma tituldziesma Katram savu Atlantīdu, kā arī Vēlreiz, nekad vairs. Šajā albumā iekļautas dziesmas gan latviešu, gan angļu valodā.
Dziedniecības lakacis
Dziedniecības lakacis ir daudzgadīgs Skarblapju dzimtas lakstaugs.
Raksturojums
Augums neliels, līdz 25 cm. Saknenis melns ar garām piesaknēm. Stumbrs stāvs, zarojas, klāts ar matiņiem. Apakšējās lapas ar kātu, lapas plātne - olveida. Augšējās lapas sēdošas. Ziedi sārti, vēlāk kļūst zili, sakārtoti ritulī. Zied aprīlī, maijā. Augļi — riekstiņi.
Izplatība
Suga izplatīta Eiropā. Latvijā ir sastopams visā teritorijā. Aug lapu koku un jauktos mežos, krūmājos.
Izmantošana
Izmanto tautas medicīnā pret klepu, aizsmakumu, elpošanas ceļu iekaisumiem un caureju. Lakaču sulu lieto noberzumu un ievainojumu apmazgāšanai, kakla skalošanai.
1. augusts
1. augusts ir gada 213. diena pēc Gregora kalendāra (214. garajā gadā). Līdz gada beigām ir atlikušas 152 dienas.
Vārda dienas
Albīna, Albīns
Datuve.lv
Datuve.lv ir viena no Latvijas informācijas tehnoloģiju jaunumu tīmekļa vietnēm, kas sniedz vispārēju ieskatu dažādos IT jaunumos. Tīmekļa vietnē ir pieejams arī lietotāju forums, kurā iespējams apspriest visdažādākos IT jautājumus.
Datuve.lv rašanās laiks ir 2004. gads. Pirmsākumos tā bija tikai IT jaunumu tīmekļa vietne, pēc tam radās forums un ar laiku - iespēja kļūt par reģistrētu foruma lietotāju.
2008. gadā par Datuves īpašnieku kļuva Valters, kurš ir vairāku interneta projektu veidotājs kā Poga.lv. 2008. gada beigās tehnoloģiju portāls Datuve.lv izstrādāja jaunu dizainu. Jebkurš reģistrēts lietotājs var pieteikties un kļūt par Datuve.lv rakstu autoru.
2009. gadā tehnoloģiju portāls Datuve mainīja īpašnieku.
Labradoras jūra
Labradoras jūra (en, fr, da) ir Atlantijas okeānam piederīga malas jūra Ziemeļamerikas piekrastē starp Labradoras pussalu un Grenlandi.
Vispārējs raksturojums
Ziemeļu daļā jūra ir ap 700 metrus dziļa, savukārt dienvidu daļā — līdz 4316 metrus dziļa un ap 900 km plata.
Jūra sākusi veidoties pirms aptuveni 61 miljona gadu, kad tektonisko procesu rezultātā no Ziemeļamerikas atdalījās Grenlande. Jūras tālākā izplešanās apstājās pirms aptuveni 40 miljoniem gadu.
Pēdējā ledus laikmetā Labradoras jūrā no ledāja nokļuva ļoti daudz aisbergu, kuros bija ieslēgti arī akmeņi. Tagad šie akmeņi klāj jūras gultni.
Labradoras jūras centrālajā daļā, sākot no Hudzona šauruma uz dienvidiem stiepjas viens no pasaulē lielākajiem turbidītu kanāliem - zemūdens nogruvumu ceļiem. Pa šo 1,5 - 2,5 kilometrus plato, 100 - 200 m dziļo kanālu virzienā no ziemeļiem uz dienvidiem nogruvumi plūst simtiem kilometru tālu, sasniedzot lielu dziļumu pie Jaunanglijas krastiem.
Labradoras jūrā no ziemeļiem uz dienvidiem gar Kanādas krastu plūst aukstā Labradoras straume, savukārt salīdzinoši siltākā Rietumgrenlandes straume plūst no dienvidiem uz ziemeļiem gar Grenlandes rietumu krastu.
No decembra līdz jūnijam jūras ziemeļu un rietumu daļu klāj ledus. Zem jūras atrodas dabasgāzes atradnes, taču resursu apguvi kavē aisbergi.
Robežas
Ziemeļos pāriet Deivisa šaurumā, kas jau ir Ziemeļu Ledus okeāna daļa. Austrumos — Grenlandes dienvidrietumu piekraste un atklāts Atlantijas okeāns, dienvidos — atklāts Atlantijas okeāns, dienvidrietumos un rietumos — Labradoras pussalas piekraste, ziemeļrietumos — Hudzona šaurums un Bafina Zeme.
Albānijas futbola Superlīga
Albānijas Superlīga ir Albānijas augstākā futbola līga, kas dibināta 1930. gadā. Čempionātā piedalās 10 komandas. Sezona parasti sākas augustā un noslēdzas maijā. Visvairāk čempiontitulu ir izcīnījis klubs KF Tirana (26).
Georgs fon Eihštets
Georgs fon Eihštets vai Jurje no Eihštetes (, latīņu: Georgius ab Eichstat) bija Livonijas ordeņa mestra pienākumu izpildītājs pēc mestra Burharda bojāejas Durbes kaujā 1260. gadā.
Dzīvesgājums
Bruņinieks Georgs bija cēlies no Eihštetes, kas atrodas ap 120 km uz dienvidiem no Nirnbergas Bavārijā. No 1252. gada viņš bija Siguldas komturs. 1260. gadā Livonijas ordeņa mestrs Burhards pirms došanās karagājienā pret žemaišiem komturu Georgu iecēla par savu aizvietotāju. 1261. gadā viņš organizēja karagājienu uz Kursu, bet pats palika savā pilī Siguldā.
Verners no Breithauzenes par Livonijas mestru ievēlēts jau 1261.gadā, bet Livonijā viņš ieradās tikai 1262. gada rudenī. Šajā laikā Siguldas komturs Georgs bija viņa vietnieks Livonijā. Kritis kaujā pie Lielvārdes 1262. gada 3. februārī.
Pēc bruņinieka Georga nāves mestra pienākumus īslaicīgi pildīja Helmerihs no Vircburgas.
Starptautiskais astronomijas gads
Starptautiskais astronomijas gads jeb SAG2009) (en, IYA2009) ir Apvienoto Nāciju Organizācijas (ANO) gads, kas veltīts astronomijai. Tas notiek 2009. gadā, atzīmējot 400. gadadienu kopš Galileo Galilejs pavērsa teleskopu pret debesīm. Pasākuma iniciatori ir Starptautiskā Astronomijas savienība (SAS) un Apvienoto Nāciju Organizācijas Izglītības, zinātnes un kultūras organizācija (UNESCO). Lēmums par SAG2009 organizēšanu tika pieņemts ANO 62. Ģenerālajā asamblejā 2007. gadā.
1609. gadā Galileo Galilejs veica pirmos astronomiskos noverojumus ar teleskopu, iezīmējot jaunu posmu cilvēces izpratnē par Saules sistēmu un Visumu.
SAG2009 ietvaros visā pasaulē tiks organizēti dažādi izglītojoši un informatīvi pasākumi, lai ikvienu tuvāk iepazīstinātu ar šo seno zinātnes nozari mūsdienu skatījumā. Galvenie mērķi:
Parīzē sākās Starptautiskā astronomijas gada atklāšanas ceremonija. Pasākums notiek UNESCO galvenajā mītnē un ilga divas dienas. Tajā piedalās valdību pārstāvji, diplomāti, zinātnieki, ka arī studenti, kosmonauti, uzņēmēji, mākslinieki u.c. no vairāk nekā 100 valstīm.
Pirokatehīns
Pirokatehīns (orto-dihidroksibenzols, katehols, brenckatehīns, dinols, elkonāls, С6Н4(ОН)2) pieder pie divvērtīgajiem fenoliem. Pirokatehīns ir balti adatveidīgi kristāli, kas gaisā ātri kļūst brūngani, tādēļ jāglabā tumšā noslēgtā traukā. Viegli šķīst ūdenī.
O (nozīmju atdalīšana)
O ir latīņu alfabēta piecpadsmitais burts:
Pirokatehīns
Pirokatehīnam ir 2 izomēri - rezorcīns un hidrohinons. Izomēri atšķiras ar hidroksilgrupu savstarpējo novietojumu molekulā.
O (nozīmju atdalīšana)
O var arī būt:
Pirokatehīns
Vēsture
Pirokatehīns pirmo reizi tika iegūts 1839. gadā no katehu akācijas (Acacia catechu) sausās destilācijas ceļā. No tā arī cēlies vielas nosaukums. Pirokatehīns karstumā veidojas no katehīniem - miecvielām līdzīgiem savienojumiem.
Atrašanās dabā
Pirokatehīna sērskābes esteris sastopams zirgu un citu dzīvnieku urīnā.
Iegūšana
Iegūst, sakausējot ar sārmu o-hlorfenolu vai fenoldisulfoskābi.
Īpašības
Pirokatehīnam piemīt reducējošas īpašības, piemēram, tas reducē sudraba nitrāta amonjakālu šķīdumu, bet karsējot - Fēlinga šķīdumu.
Pirokatehīns veido praktiski nešķīstošu svina sāli, jo abas blakus esošās hidroksilgrupas viegli saista svina atomu. Šādā veidā pirokatehīnu var atdalīt no rezorcīna un hidrohinona.
Dzelzs(III) hlorīds pirokatehīna šķīdumu nokrāso zaļu. Pievienojot nedaudz sodas vai amonjaka, krāsa kļūst sarkana (veidojas kompleksais dzelzs sāls). Šāda tipa reakcijas ļoti raksturīgas orto-dioksisavienojumiem.
Pirokatehīnu var oksidēt par orto-benzohinonu.
Izmantošana
Tā kā pirokatehīns ir labs reducētājs, to izmanto fotogrāfijā kā attīstītāju. Lieto arī krāsvielu un farmaceitisko preparātu (adrenalīna) sintēzēm.
Bormans
Bormans var būt:
Konrāds fon Manderns
Konrāds fon Manderns (, latīņu: Conradus von Mandern, Conradus à Wundern) bija Livonijas ordeņa mestrs 1263.-1266. gadā. Daudzos avotos, t.sk. daiļlieratūrā, nosaukts par Konrādu fon Medemu, Mēdemu vai Conrad v. Médem genannt Mandern.
Dzeguzīte
Dzeguzīte ir Latvijas Radio bērnu vokālais ansamblis, kas dibināts 1971. gadā.
Vēsture
Bērnu vokālais ansamblis tika nodibināts 1971. gadā. Kopš 1972. gada ansambļa vadītāja bija mūzikas pedagoģe un diriģente Daila Martinsone. Bērniem augot, mainījās ansambļa sastāvs. Savulaik "Dzeguzīte" bija ļoti populāra bērnu vokālā popgrupa, kuras sastāvā izaugušas vairākas jauno mūziķu paaudzes, Valteru Frīdenbergu un Kārli Būmeisteru ieskaitot. Dzeguzīte darbojās ar Latvijas Radio 2 atbalstu.
Uzsāka sadarbību ar maestro Raimondu Paulu, uzstājoties kopā "Dzeguzītes" 10 gadu jubilejas koncertā 1981. gadā. Notikušas popgrupas uzstāšanās arī ārpus Latvijas, izpildītas dziesmas septiņās valodās. Grupa muzicējusi ASV (Madison Square Garden), Krievijā un daudzās citās pasaules valstīs. Sadarbībā ar Raimondu Paulu tapušas vairāk kā 12 dažādas programmas un ierakstīti 10 kompaktdiski. 2004. gadā tika izdota "Labāko dziesmu izlase".
Ansamblis piedalījies vairākās Latvijas televīzijas koncertfilmās ("Pasakas un nesakas", "Vītola stabules dziesmas", "Mazais ganiņš").
Abbey Road
Abbey Road ir vienpadsmitais grupas The Beatles albums. Tas tika izdots Apvienotajā Karalistē un  ASV. Lai gan šis ir pēdējais grupas ierakstītais albums, tas nav pēdējais izlaistais, jo Let It Be izlaida 1970. gadā. Žurnāls Rolling Stone to ir nosaucis par 14. visu laiku labāko albumu.
Rekova
Rekova (agrāk Rekava) ir apdzīvota vieta Balvu novada Šķilbēnu pagastā, pagasta centrs. Izvietojusies Rikas upītes ielokā pie autoceļa P45 28 km no novada centra Balviem un 245 km no Rīgas.
Rekovas ciems sācis veidoties 1909. gadā, kad Baltinavas krājaizdevu sabiedrība no Šķilbanu muižas atpirka Čukuļu sādžas Reku fermu. Ar laiku Reku ferma saplūda ar Čukuļu sādžu. No 1930. gada jaundibinātā Šķilbēnu pagasta centrs. 1932. gadā Rekavai piešķīra biezi apdzīvotas vietas (ciema) statusu.
Rekovā atrodas pagasta pārvalde, Rekavas vidusskola, bibliotēka, Maizes muzejs, pasts, aptieka, ģimenes ārsta prakse, 2 katoļu baznīcas: Vecā un Jaunā Šķilbēnu baznīca.
Iedzīvotāju skaita izmaiņas
Esošajās robežās, pēc CSB datiem.
Tomass Hobss
Tomass Hobss (en, ; dzimis, miris ) bija angļu filozofs un materiālists, kurš vislabāk pazīstams ar savu ieguldījumu politiskās filozofijas attīstībā. Viņa galvenie darbi ir “Filozofijas elementi” un “Leviatāns” (Leviathan). Šie darbi ir nozīmīgi valstu filozofijā sabiedriskā līguma teorijas dēļ. Tāpat viņš interesējās par vēsturi, ģeometriju, gāzu fiziku, teoloģiju, ētiku, vispārīgo filozofiju un politoloģiju. Viņš bija viens no pirmajiem, kas ieviesa materiālisma jēdzienu filozofijā. Tāpat Tomass Hobss bija nozīmīgākā persona jaunajos laikos, kurš aizstāvēja valsts varas absolutizēšanu. Tajā pašā laikā viņš izstrādāja dažas fundamentālas Eiropas liberālisma idejas — indivīda tiesības, cilvēku dabisko vienlīdzību.
Biogrāfija
Tomass Hobss ir dzimis lauku priestera ģimenē, Dārbišīras grāfistē, Anglijas Karalistē. No 1603. līdz 1608. gadam mācījās Magdalēnas koledžā (Oksfordas Universitātē), kur ieguva bakalaura grādu mākslā. Pēc tam strādāja par privātskolotāju, vēlāk par sekretāru, Devonšīras erla Viljama Kevendiša ģimenē. No 1621. līdz 1626. gadam Hobss sadarbojās ar Frānsisu Bēkonu. Pēc tam viņš devās vairākos ceļojumos uz Francijas Karalisti un Toskānas lielhercogisti (mūsdienu Itāliju), kur iepazinās ar Galileo Galileju, kurš atstāja lielu iespaidu uz Tomasu Hobsu.
1640. gadā, Anglijas pilsoņu kara priekšvakarā, Tomass Hobss devās uz Parīzi, kur nodzīvoja 11 gadus.
Buses pilskalns
Buses pilskalns, arī Matkules pilskalns, atrodas Kurzemē, Tukuma novada Matkules pagastā.
Izvietojies Imulas upes labajā krastā ziemeļos no Matkules ciema. Tas izveidots zemesragā, ko no trim pusēm apskalo upe. Pilskalna plakuma izmēri 50x25m, augstums 27 m. Plakuma ziemeļu daļā ap 4 m augsts valnis. Dienvidu pusē vaļņa augstums tikai 2 m un aiz tā izveidota plaša terase, kas lēzeni nolaižas līdz Imulai, pārvēršoties mitrā pļavā. Ernests Brastiņš izteicis domu, ka šajā terasē, iespējams, atradusies senā nocietinājuma priekšpils. Tas ir piecpakāpju pilskalns, kas tiek uzskatīts par ievērojamu senās kuršu zemes Vanemas centru. Matkule pirmo reizi avotos minēta 1230. gadā kā Matichule.
Pilskalna apkārtne bagāta ar dažādiem arheoloģiskiem pieminekļiem. Matkules pilskalns ir ievērojams visas Latvijas mērogā, jo tā apdzīvotība aizsākusies jau Bronzas laikmetā un turpinājusies (ar pārtraukumiem) līdz pat 14. gadsimtam. Visintensīvāk pilskalns apdzīvots otrajā apdzīvotības periodā, vēlajā dzelzs laikmetā 10.—12. gadsimtā. Pilskalnu 1922. gadā savas Kurzemes pilskalnu apzināšanas ekspedīcijas laikā pētījis un uzmērījis Ernests Brastiņš. 1937. gadā pilskalnā noritējuši arheoloģiskie izrakumi Eduarda Šturma vadībā. Savukārt 1965. gadā arheoloģiskos izrakumus pilskalnā veicis Ēvalds Mugurēvičs.
Matkules pilskalns ir ainavisks, tā apkārtne mūsdienās ir labiekārtota un no pilskalna paveras lielisks skats uz Imulas ieleju. Pilskalnu savām aktivitātēm mēdz izmanot ezotērikas piekritēji. Par dabas krāšņumu Buses pilskalns apbalvots ar diviem Eiropas kultūrvēsturiskā mantojuma karogiem, kas apskatāmi mājā "Buses" un kur ilgus gadus saimniekoja Kārlis Busenbergs (1928—2010).
"Busu" mājās 1911. gadā izveidota pirmā tūrisma apmetne Latvijā. Busenbergu dzimta mājā dzīvo kopš 1767. gada. Tagad dzimtas īpašumu turpina apsaimniekot dēli Ivars un Jānis Busenbergi.
Interlaguša
Interlaguša, jeb Žosē Karluša Pases autodroms ir Formula 1 sacīkšu trase, kura atrodas Sanpaulu, Brazīlijā. Zeme, uz kuras atrodas trase 1936. gadā tika nopirkta, lai uz tās varētu būvēt daudzdzīvokļu namus, tomēr zeme bija nepiemērota šādām ēkām, tādēļ tika izlemts būvēt sacīkšu trasi. Tradicionālais trases nosaukums (kas burtiskā tulkojumā nozīmē "starp ezeriem") ir cēlies no fakta, ka trase atrodas starp diviem mākslīgiem ezeriem, kuri tika uzbūvēti, lai pilsētu apgādātu ar ūdeni un elektrību. 20. gadsimta septiņdesmitajos gados trasi oficiāli pārsauca par godu nelaiķim Karlušam Pasem, kurš nomira aviokatastrofā. Tomēr bieži tā tiek saukta vecajā nosaukumā, par Interlagušu.
Tā ir viena no retajām trasēm ārpus ASV, kurā braukšana notiek pretēji pulksteņrādītāja virzienam. Pēdējos gados F1 ir bijis vēl tikai Enco un Dino Ferrari autodroms un Stambulas trase. Trase izskatās kā šobrīd tikai kopš 1990. gada, kad tā tika saīsināta no gandrīz astoņiem līdz apmēram četriem ar pusi kilometriem, lai viss būtu saskaņā ar FIA jaunajiem noteikumiem. Tādējādi trase zaudēja trīs garas taisnes un trīs ātrus līkumus (lai gan viens tika izmainīts, lai pa to brauktu otrādi un vēl viens tika izveidots). Garajās taisnēs varēja līdz pat 20 sekundēm braukt ar maksimālo ātrumu. FIA to uzskatīja par pārāk bīstamu lietu, lai gan Interlagušā neviens F1 pilots nav miris. Pēdējos gados Interlaguša ir pārvietota no sezonas sākuma uz sezonas beigām.
Tetrode
Tetrode (el — četr... + (elektr)ods) — elektronu lampa ar četriem elektrodiem — anodu, karsējamu katodu un diviem tīkliņiem — vadīšanas (stūrēšanas) tīkliņu un ekrāntīkliņu. Tetrode ir triodes uzlabots variants, kam novērsts parazītiskās kapacitātes efekts starp anodu un tīkliņu.
Vēsture
Pirmais triodei pievienot papildu elektrodu (ekrānu) ieteica Ērvings Lengmīrs, bet praktisku konstrukciju izgudroja vācu inženieris Valters Šotkijs (no Siemens) I pasaules kara laikā. Papildu tīkliņš bija nepieciešams, lai lampa varētu darboties augstākās frekvencēs, jo, sasniedzot noteiktu frekvenci, triode sāk pašierosināties — kļūst par ģeneratoru un zaudē pastiprināšanas īpašības. Tas notiek tādēļ, ka stūrējošais tīkliņš un anods veido it kā savdabīga kondensatora klājumus ar visai mazu kapacitāti (daži pikofaradi), kas tomēr ir pietiekama, lai augstfrekvences enerģija no anodķēdes nokļūtu tīkliņķēdē, radot atgriezenisko saiti, kas noved pie ģenerācijas. Ja starp anodu un triodes tīkliņu ievieto papildu elektrodu — ekrānu — viena parazītiskā kondensatora vietā rodas divi ar daudz mazākām kapacitātēm. Savukārt divu virknē slēgtu kondensatoru kopējā kapacitāte vienmēr ir mazāka par mazāko no tiem. Protams, ekrāns nedrīkst būt nepārtraukts, jo tad elektronu plūsma lampā tiks bloķēta. Tādēļ ekrānu izveidoja stieples spirāles formā.
Uzbūve
Tetrodes uzbūve līdzīga triodes uzbūvei, bet tai starp anodu un stūrējošo tīkliņu atrodas vēl viens elektrods — ekrāntīkliņš. Arī tam ir tievas stieplītes spirāles forma, tāpat kā stūrējošajam tīkliņam, tikai spirāles diametrs un vijumu solis ir lielāki (staru tetrodēm solis ir tāds pats). Tetrodēm bieži balona iekšpusi pārklāj ar metāla kārtiņu, vai ievieto tā iekšpusē ar katodu savienotu metāla sietiņu, lai novērstu ārējo traucējumu ietekmi. Tādēļ tetrodes sauc arī par ekranētajām lampām.
Darbības princips
Tetrodes darbības princips ir līdzīgs triodes darbības principam, bet ekrāntīkliņam, tāpat kā stūrējošajam tīkliņam, tiek pievadīts pozitīvs potenciāls attiecībā pret katodu, tādēļ tetrodes spēj ne tikai darboties augstākās frekvencēs, bet tām ir arī labākas pastiprināšanas īpašības, jo ekrāntīkliņš piešķir elektronu plūsmai papildu ātrumu.
Tetrožu tipi
Bez "klasiskajām" tetrodēm ir arī staru tetrodes ar nedaudz savādāku konstrukciju un elektrometriskās tetrodes, kam arī ir divi tīkliņi, bet to darbības princips ir atšķirīgs.
Izmantošana
Tetrodes agrāk plaši lietoja radiotehnikā, bet mūsdienās izmanto galvenokārt kā jaudas pastiprinātājus radioraidītājos vai kā regulējošās lampas augstsprieguma stabilizatoros.
Elektronenröhre
Ozoliņa
Ozoliņa (vīriešu dzimtē Ozoliņš) ir izplatīts latviešu cilmes uzvārds, ceturtais izplatītākais sieviešu uzvārds Latvijā. Radies no vārda „ozols” pamazināmās formas. Cilvēki ar šo uzvārdu:
Konstantīns Raudive
Konstantīns Raudive (dzimis Asūnes pagastā, miris  Badkrocingenē, Vācijā) bija latviešu psihologs, filozofs un parapsihologs, pētījis iespējamo dzīvi pēc nāves, izveidojis savu metodi mirušo cilvēku balsu pierakstīšanai, izmantojot "elektronisko balsu" fenomenu. Lasījis lekcijas Upsālas Universitātē Zviedrijā. Rakstnieces Zentas Mauriņas vīrs.
Dzīvesgājums
Dzimis 1909. gada 30. aprīlī Asūnes pagasta Barinaucos (netālu no Dagdas) zemnieku Vikentija Raudives un Rozālijas, dzimušas Locas, ģimenē. Mācījās Krāslavas ģimnāzijā un Rīgas Katoļu garīgajā seminārā, ko nepabeidza. Studēja literatūru un filozofiju Parīzes Universitātē (1930—1932), Madrides Universitātē (1932—1934), Edinburgas Universitātē (1934—1936). 1936.—1937. gadā dzīvoja Itālijā, no 1937. līdz 1938. gadam — Somijā. 1938. gadā viņš atgriezās Latvijā un ļoti aktīvi iesaistījās sabiedriskajā dzīvē kā publicists un lektors.
Otrā pasaules kara laikā 1944. gadā Raudive kopā ar Zentu Mauriņu devās bēgļu gaitās uz Vāciju, bet 1947. gadā pārcēlās uz dzīvi Zviedrijā. Kopš 1965. gada dzīvoja Vācijas pilsētā Badkrocingenē, kur arī mira 1974. gada 2. septembrī.
Uzskati
Savos politiskajos uzskatos simpatizēja nacismam. 1940. gadā pēc padomju okupācijas Raudivi arestēja čekisti, bet 1942. gadā pēc vācu okupācijas arī gestapo, kur pratināts par saistību ar padomju partizāniem un krievu valodas mācīšanu spāņu komunistiem studiju laikos. Ar Zentas Mauriņas atbalstu Raudive atbrīvots.
Plašāku atpazīstamību mūža pēdējās desmitgadēs Raudivem sagādāja viņa eksperimenti parapsiholoģijā, ar mūsdienīgām skaņu uztveres un atskaņošanas ierīcēm ieskaņojot mirušo un dzīvo balsis; šis fenomens vēlāk ieguvis apzīmējumu "Raudives balsis". Raudive šajā jomā ātri kļuva populārs, uzstājās parapsihologu simpozijos ar referātiem vairākās Eiropas valstīs un kļuva par goda biedru vairākās apvienībās.
Aforisms
Cik neaptverami plaša ir cilvēka dvēsele! Tu vari ceļot dienu un nakti, tā visu mūžu, un galā pārliecinies, ka nekur no sevis neesi aizceļojis, ka pār tavu galvu arvien mirdz tava likteņa zvaigzne.
Piemiņa
Konstantīna Raudives 85 gadu dzimšanas dienas atzīmēšanas laikā 1994. gadā Asūnes pamatskolā notika viņa piemiņas konference, ko atkārtoja 1999. gada konferencē "Konstantīnam Raudivem —90". Vēlāk atklāja Konstantīna Raudives piemiņas istabu. 2009. gadā Asūnē notika K. Raudives simtgadei veltītais pasākums. 2009. gadā nākušas klajā divas K.Raudivem veltītas grāmatas: Ingrīdas Sokolovas "Albatross" un Pētera Zeiles "Konstantīns Raudive".
Microsoft Project
Microsoft Project (saīsinājumā MS Project) ir projektu vadības programma, kuru ir izstrādājusi Microsoft. Microsoft Project ir radīta, lai palīdzētu projekta vadītājam plānu izstrādāšanā, izkārtotu resursus pa uzdevumiem, izsekotu progresu un izdarītu darbu analīzi. Microsoft Project rada kritiskā ceļa sarakstus. Saraksti var būt sastādīti, ievērojot izmantojamos resursus. Uzdevumu secīgums ir attēlojams Ganta diagrammā.
Kaugurieši
"Kaugurieši" ir 1941. gada latviešu spēlfilma, kuras uzņemšanu režisors Voldemārs Pūce iesāka 1940. gadā un pabeidza pēc Latvijas okupācijas 1941. gadā. Filma uzņemta pēc Kārļa Zariņa romāna "Kaugurieši" motīviem, kas balstīts uz patiesiem notikumiem 19. gadsimtā, kas latviešu vēsturē tiek dēvēti par Kauguru nemieriem.
Pirmā pilnmetrāžas spēlfilma, kas uzņemta Rīgas mākslas filmu studijā. Filmas pirmizrāde notika 1941. gada jūnijā dažas dienas pirms Vērmahta iebrukuma Latvijā.
Sižets
Filmas darbība notiek 1802. gadā un zemnieku neapmierinātības iemesls ir staciņa pārvēršana galvasnaudas maksājumos. Pēc vienas no sanākšanām tiek izlemts pielietot spēku, lai atbrīvotu apcietinātos zemniekus. Uz sacelšanos ierodas vairāki tūkstoši ar rungām un izkaptīm bruņotu zemnieku, bet pēc sadursmes ar karaspēku sacelšanās dalībnieki ir spiesti atkāpties uz tuvējo mežu, kur tie ilgi paliek slēpnī, un tikai pēc papildspēku ierašanās sākas masveida aresti un piekaušanas. Pēc tam tiesa daļai nemiernieku piespriež mūža izsūtījumu Sibīrijā.
Nesaprasto cilvēku zemē
Nesaprasto cilvēku zemē ir grupas Tumsa trešais albums, kas izdots 2001. gadā ar dziesmām latviešu valodā. Šis albums ir kā solis uz priekšu Tumsas daiļrades kvalitātē, panākot jaunu un savādāku skanējumu, nekā iepriekšējos albumos. Pazīstamākās albuma dziesmas ir Tā nav lijis, Arī man ir sirds /ša la la/, Lai būtu tā un grupas Eirovīzijas hita It's Not The End latviskā versija 123.
Sheffield United F.C.
Sheffield United Football Club (no angļu valodas — 'Šefīldas apvienotais futbola klubs'), saukts arī par Šefīldas “United”, ir profesionāls Anglijas futbola klubs no Šefīldas Sautjorkšīrā.
Klubs bija pirmā sporta komanda, kura savā nosaukumā izmantoja United nosaukumu. Komandas iesauka ir "asmeņi" (The Blades), pateicoties Šefīldas tērauda ražošanas tradīcijām. Par kluba emblēmas autoru tiek uzskatīts kluba bijušais spēlētājs Džimijs Hagans. Emblēma pirmoreiz tika izmantota 1977./78. gada sezonā, aizvietojot pilsētas ģerboni, kurš tika izmantots kopš 1966. gada. Kā vairumam klubu, Šefīldas "United" ir vairākas dziesmas un saukļi, ko izmanto tā fani, ieskaitot zināmāko, neoficiālo kluba himnu, The Greasy Chip Butty Song, kura tiek dziedāta pirms katra puslaika sākuma un bieži vien arī pēc spēles beigām, ja komanda ir labi nospēlējusi.
Šefīldas "United" 1898. gadā uzvarēja Anglijas čempionātā, kā arī četrreiz FA kausā — 1899., 1902., 1915. un 1925. gadā. Divreiz klubs iekļuvis FA kausa finālā — 1901. un 1936. gadā, kā arī trīsreiz pusfinālā 1993., 1998. un 2003. gadā. Kluba labākais sniegums Līgas kausā ir pusfināla sasniegšana 2003. gadā.
Komandas sastāvs
''Sastāvs uz. ''
Konvejs
Konvejs var būt:
Akadēmiskā airēšana
Akadēmiskā airēšana, bieži saukta vienkārši airēšana, ir ūdens sporta veids. Tā pirmsākumi meklējami 17. gadsimtā Anglijā. Airēšana ir iekļauta olimpisko spēļu programmā no to atjaunošanas 1896. gadā. Latvijā airēšana ir bijusi attīstīta lielākajās pilsētās, kas atrodas pie ūdenskrātuvēm. Pašreiz visvairāk ar to nodarbojas Jūrmalā, Rīgā, Jelgavā, un Daugavpilī.
Disciplīnas
Olimpiskajā programmā ir 14 laivu klases. Visu klašu distance ir 2000 metri.
Dzēlējodi
Dzēlējodi jeb dzēlējodu dzimta (Culicidae) ir viena no divspārņu kārtas (Diptera) odveidīgo kukaiņu dzimtām. Dzēlējodi ir plaši izplatīti kukaiņi, kurus tautā bieži vien dēvē vienkārši par odiem, Kurzemes pusē arī par knaušiem, bet svešvārdā tie nepareizi tiek saukti par moskītiem ( — 'mušiņa'). Dzēlējodi nereti tiek sajaukti ar garkājodiem (Tipulidae) vai trīsuļodiem (Chironomidae). Pasaulē dzīvo vairāk kā 1600 sugas, Latvijā konstatētas 27 dzēlējodu sugas.
Marko Asmers
Marko Asmers (et; dzimis, Tallinā, Igaunijā) ir igauņu autosportists. Viņš kopš ir BMW Sauber F1 komandas testpilots. 2007. gadā Asmers kļuva par Lielbritānijas F3 čempionu. Viņš ir bijušā Igaunijas reģionālo lietu ministra Toivo Asmera dēls. Marko Asmers piedalījies GP2 sacīkstēs.
Dzēlējodi
Daudzas sugas pārnēsā slimību ierosinātājus, izplatot slimību no viena organisma uz otru, piemēram, malāriju, dzelteno drudzi, tropu drudzi, Rietumnīlas drudzi, filariāzi un citas arbovirusālās slimības. Līdz ar to dzēlējodus var uzskatīt par visbīstamākajiem dzīvniekiem pasaulē, kuru dēļ katru gadu mirst visvairāk cilvēku un dzīvnieku visā pasaulē.
Latvijā
Latvijā sugām bagātākā ir meža dzēlējodu ģints (Aedes), pie kuras pieder tie odi, kas visbiežāk uzbrūk cilvēkam. Tomēr meža dzēlējodi galvenokārt barojas ar sīko zīdītāju un putnu asinīm. Cilvēka asinis sūc arī parastā jeb pagraba oda (Culex pipiens) mātītes. Šo sugu var bieži novērot arī pilsētā, mitinoties mitros pagrabos. Savukārt malārijods (Anopheles maculipennis), sūcot asinis, var pārnēsāt malārijas plazmodijus un izraisīt saslimšanu ar malāriju. Latvijā malārija bija izplatīta 1950. gadu vidū un beigās.
Marko Asmers
Asmers 2003. gadā brauca Lielbritānijas Formula Ford. Tosezon viņš izcīnīja sešas uzvaras un bija otrais Formula Ford festivālā. Kopš tā laika Asmers brauca Lielbritānijas F3 sacīkstēs (izņemot 2006. gadu, kad igaunis piedalījās Japānas F3). 2003. gadā Asmers testēja Williams formulu. 2007. gadā Asmers pārliecinoši kļuva par Lielbritānijas F3 čempionu, lai gan iepriekšējās sezonās viņš neizcīnīja nevienu uzvaru.
Dzēlējodi
Kopīgās iezīmes
Kopumā dzēlējodi ir nelieli kukaiņi. Lielākajai daļai sugu mātītes ir ektoparazīti, kuras sūc asinis, toties tēviņi sūc tikai ziedu nektāru. Tēviņus viegli atšķirt pēc to zarotajiem taustekļiem. Asinssūcošām mātītēm mutes orgāni ir izstiepti, asi un izmantojami duršanai. Brūcē tiek ievadītas vairākas mutes orgānu daļas: divas mandibulas, divas maksilas, labrums un hipofarinkss. Dzēlējodi asinis sūc no zīdītājiem, putniem, rāpuļiem, abiniekiem un pat dažām zivīm. Dažas sugas uzbrūk arī bezmugurkaulniekiem, galvenokārt posmkājiem. Brūcē ods ievada siekalas, kas pēc tam izraisa alerģisku reakciju un ādas niezi.
Bioloģija
Odi parasti sastopami un ir aktīvi mitrās, ēnainās vietās mežos un krūmājos. Visaktīvākie tie ir vakaros un naktīs, kā arī apmākušās dienās. Kā visiem pilnas pārvērtības kukaiņiem, arī dzēlējodiem ir četras attīstības stadijas: ola, kāpurs, kūniņa un pieaugušais īpatnis. Lielākajai daļai sugu mātīte olas dēj stāvošos ūdeņos, kur nav zivju, piemēram, peļķēs vai ezeru un upju seklumā, applūdušos pagrabos, pielijušos koku dobumos, tropu augu lapu peļķēs, bet ir sugas, kas dēj olas arī jūrasūdens tilpnēs — sāļos purvos un lagūnās. Atkarībā no sugas, mātīte dēj ūdenstilpes malā vai piestiprina olas pie ūdensaugiem. Kāpuri barojas ar planktonu.
.ua
.ua ir Ukrainas nacionālais augšējā līmeņa domēns. Paredzēts interneta vietņu reģistrēšanai, kurām ir sakars ar Ukrainu. Otrā līmeņa privāti apakšdomēni tiek reģistrēti tikai atbilstošo preču zīmju īpašniekiem. Ir arī publiski otrā līmeņa domēni, kurus var reģistrēt bez ierobežojumiem - ģeogrāfiskie (kiev.ua, dn.ua, dp.ua u.c.) un funkcionālie (com.ua, org.ua, net.ua, in.ua).
Ārējās saites
Toppdomän
Marussia F1 Team
Marussia F1 Team bija Apvienotajā Karalistē bāzēta Formula 1 autosacīkšu komanda, kas pēc Marussia realizētās komandas pārpirkšanas F1 sacīkstēs startēja zem Krievijas karoga. Komandu dibinājuši Manor Motorsport sacīkšu komandas vadītājs Džons Būts un inženieris Niks Virts. Marussia lietoja Cosworth un Ferrari dzinējus. Komandas galvenā bāze atrodas Benberijas pilsētā Apvienotajā Karalistē.
Virgin Racing (2010), Marussia Virgin Racing (2011)
Komanda sākotnēji tika saukta par Manor Grand Prix, tomēr nosaukums tika mainīts pēc tam, kad tika noslēgts sadarbības līgums ar Virgin Group. 2011. gadā Marussia pabeidza komandas pārņemšanu un komanda mainīja nosaukumu.
tika paziņots, ka par komandas pirmo pilotu kļūs Timo Gloks. preses konferencē par Gloka komandas biedru tika nozīmēts Lukašs di Grasi, bet par komandas testpilotiem — Alvaru Parente un Luišs Razija. Vēlāk, tā kā Parente nespēja savākt pietiekami daudz naudas, lai segtu testpilota izdevumus, viņa vietā par komandas otro testpilotu kļuva Endijs Suseks.
Portlandcements
Portlandcements ir hidrauliska saistviela. Tas ir pelēks pulveris. Portlandcements ir nozīmīgākais cementa paveids. To galvenokārt lieto betona izgatavošanai.
Marussia F1 Team
Marussia (2012—2014)
. gada sezonā komandā brauca Timo Gloks un Šarls Piks, bet komandas testpilote sezonas pirmajā pusē bija Marija de Viljota, kura smagi cieta sezonas vidū notikušos testa braucienos, septembrī par komandas testpilotu kļuva Makss Čiltons.
Lai gan Marussia braucēji 2012. gadā nevienā Grand Prix neguva punktus, komanda iesaistījās sīvā cīņā ar Caterham par 10. vietu konstruktoru kausa kopvērtējumā, un līdz ar sezonas augstāko rezultātu – Timo Gloka izcīnīto 12. vietu Singapūras Grand Prix – Marussia izvirzījās 10. vietā, apsteidzot Caterham.
Portlandcements
Ražošana
Portlandcementu ražo no kaļķakmens (var arī no krīta), māliem (var arī no māla slānekļa) un piedevām (parasti dzelzi saturoši rūpnieciskie atkritumi). Portlandcementa ražošana notiek 2 stadijās, un tās ir iespējams realizēt divās dažādās ģeogrāfiskās vietās (bet parasti tā nedara, jo transports ir dārgs): Cementa klinkera izejvielas parasti sajauc slapjā veidā. Pēc krāsnī ievadāmā maisījuma mitruma satura, klinkera ražošanas metodes iedala slapjajā un sausajā. Ar slapjo metodi var vieglāk iegūt homogēnu maisījumu, bet ir lielāks enerģijas patēriņs. Ar sauso metodi ir vairāk putekļu. Latvijā, Brocēnos esošajā cementa rūpnīcā, cementu ražo ar sauso metodi. Jebkurā gadījumā krāsnī, saķepšanas zonā temperatūra sasniedz 1500 °C. Šādā temperatūrā sadeg visas organiskās vielas, tāpēc šādā veidā var iznīcināt organiskas izcelsmas bīstamos atkritumus.
Marussia F1 Team
Marussia (2012—2014)
Sezonas kulminācijā, pēdējā sacīkstē Brazīlijas Grand Prix, Caterham pilots Vitālijs Petrovs tomēr trasē apdzina Šarlu Piku (kurš tobrīd jau bija noslēdzis līgumu par pāriešanu uz Caterham nākamajā, . gada sezonā) un sacensībās finišēja 11. vietā (Piks — 12.), un līdz ar to Marussia zaudēja 10. vietu kopvērtējumā un ar to arī būtisku finansējumu.
Portlandcements
Ražošana
Parasti cementa klinkeru apdedzina rotācijas krāsnīs. Rotācijas krāsns ir gara tērauda caurule, kas no iekšpuses pārklāta ar ugunsizturīga materiāla ķieģeliem (vismaz karstākajā galā). Caurule novietota slīpi un nostiprināta gultņos, lai varētu griezties ap savu asi. Pa augšējo galu ber (ja lieto sauso metodi) vai sūknē (la lieto slapjo metodi) izejvielu maisījumu. Pa apakšējo galu pūš iekšā gaisu un tajā galā arī atrodas deglis, kur dedzina kurināmo. Dūmi (ar putekļiem) nāk ārā pa augšējo galu. Lietojot sauso metodi, krāsnis ir īsākas, jo tur nav nepieciešama tik gara žāvēšanas zona.
Marussia F1 Team
Marussia (2012—2014)
2012. gada nogalē tika paziņots, ka Makss Čiltons. gada sezonā būs viens no diviem Marussia F1 komandas pamatpilotiem kopā ar Timo Gloku. Vēlāk komanda paziņoja, ka pēc abpusējas vienošanās Timo Gloks pamet komandu, un viņa vietā tika slēgts līgums ar Luišu Raziju, tomēr neilgi pirms sezonas sākuma komanda lauza līgumu ar Raziju, un noslēdza līgumu ar franču pilotu Žilu Bjanki.
Portlandcements
Ražošana
Sākumā, izejvielu maisījums izžūst (no tā aiziet prom mehāniski saistītais ūdens), pēc tam sadalās mālu minerāli (aiziet ķīmiski saistītais ūdens), pēc tam sadalās kalcija karbonāts, pēc tam māli daļēji izkūst un izreaģē ar izveidojušos kalcija oksīdu. Klinkeru pēc apdedzināšanas ir strauji jāatdzesē, lai nepaspētu izveidoties lieli kristāli.
Cementa minerāli
Cements un tā izejvielu minerāli ir jauktie oksīdi, kuru ķīmisko formulu pieraksts ir relatīvi garš. Šī iemesla dēl, lieto saīsinātos apzīmējumus. Piem. viens no galvenajiem cementa minerāliem - alīts (Ca3SiO5) tiek apzīmēts kā C3S.
Īpašības
Cementa kvalitāti Latvijā nosaka cementa standarts LVS EN 197-1:2000. Galvenais nosakāmais parametrs tur ir spiedes stiprība pēc 28 dienu cietēšanas. Pēc tās cementu iedala 3 klasēs:
Cements cietē, tā minerāliem ķīmiski reaģējot ar ūdeni. Sākumā daļēji izšķīst ģipsis un reaģē ar C3A, veidojot kalcija hidroaluminātu (CAH), etringītu un kalcija monosulfātu. Drusku lēnāk ar ūdeni reaģē C3S, veidojot amorfu kalcija hidrosilikāta (CSH) gelu. Šajā reakcijā izdalās kalcija hidroksīds. C2S hidratācija notiek ievērojami lēnāk. Visas šīs reakcijas ir eksotermiskas un to izdalītais siltums ir atkarīgs no reakciju ātruma. Cementa cietēšanas reakcijas ir heterogēnas - vispirms cementa graudu ārpusē izveidojas hidratācijas produktu gela slānis, kuram cauri difundē ūdens.
Ainelaraba
Ainelaraba (ar, `Ayn al `Arab) vai Kobane (kurdu: ,‎ Kobanê) ir pilsēta Sīrijas ziemeļos Halebas muhāfazā, mintakas centrs. Izvietojusies pie pašas Turcijas robežas kurdu apdzīvotā apvidū.
Vēsture
Sīrijas pilsoņu kara laikā kopš 2014. gada pilsētā un tās apkārtnē norisinājās sīvās kaujas starp kurdu pašaizsardzības spēkiem un Islāma valsts armiju, kas 2015. gada janvārī beidzās ar kurdu spēku uzvaru.
Maslova vajadzību hierarhija
Maslova vajadzību hierarhija ir psiholoģijas teorija, ko izstrādājis Abrahams Maslovs savā rakstā „Cilvēka motivācijas teorija” 1943. gadā.
Saskaņā ar šo teoriju, cilvēku vajadzības veido hierarhiju un aktualizējas pakāpeniski viena pēc otras. Cilvēks sākumā mēģina apmierināt viszemākā līmeņa vajadzības un tikai tad nākamais līmenis kļūst par visspēcīgāk izteikto vajadzību, paaugstinot motivāciju to apmierināt.
Vēlākajos gados Maslovs ir papildinājis savu piramīdu ar vēl trim līmeņiem (zināšanu vajadzības, estētiskās vajadzības un transcendence), tomēr šie papildinājumi nav iemantojuši tik plašu atpazīstamību.
Lai arī Maslova vajadzību hierarhijas teorija ir plaši pazīstama, tomēr psiholoģijas zinātnē šī teorija tiek kritizēta kā īstenībai neatbilstoša.
Tumsa (grupa)
Tumsa bija Latvijas poproka grupa no Liepājas. Grupa savas karjeras laikā ir izdevusi 6 albumus un vienu dziesmu izlasi. Gadu laikā daudzkārt ir mainījies grupas sastāvs.
Vēsture
Grupu 1991. gadā dibināja basģitārists Jānis Daugalis. 1994. gadā grupa pirmoreiz piedalījās Mikrofona dziesmu aptaujā. Tajā pašā gadā grupu pameta tās solists Fēlikss Ķiģelis, kurš dibināja grupu "Melnā Princese", savukārt par grupas solistu kļuva tobrīd tikai 17 gadus vecais Mārtiņš Freimanis.
1998. gadā grupa uzvarēja Liepājas Dzintarā un tajā pašā gadā izdeva savu pirmo albumu "Putni". Grupa kļuva aizvien populārāka, un jau 2000. gadā tika izdots Tumsas otrais albums "Katram savu Atlantīdu" ar tādiem populāriem hitiem kā "Katram savu Atlantīdu" un "Lietus dārzs". Grupa turpināja ražīgi strādāt arī nākamajos divos gados, izdodot albumus "Nesaprasto cilvēku zemē" un "Spēlējot debesis". Divus gadus pēc kārtas — 2001. un 2002. gadā — "Tumsa" ierindojās 3. vietā Eirovīzijas nacionālajā atlasē ar dziesmām It's Not The End un This Is Not Paradise. 2003. gadā grupas solists Mārtiņš Freimanis kopā ar grupu F.L.Y. uzvarēja nacionālajā atlasē, un arī nākamajos gados turpināja komponēt dziesmas Eirovīzijas dalībniekiem.
2004. gadā grupa izdeva albumu "1 000 000 itnekā" ar tādām dziesmām kā "Kad Ēģiptē sniegs" un "Dzīve kā košums". 2006. gadā radiostaciju apritēs nonāca grupas jaunā dziesma "Un pirms mēs aizmigām", bet gada beigās iznāca "Tumsas" labāko dziesmu izlase "Piedzīvojums 1996-2006", kurā apkopotas populārākās dziesmas no iepriekšējiem 5 grupas albumiem. 2007. gada martā "Tumsa" saņēma savu pirmo Latvijas Mūzikas ierakstu gada balvu, kad "Un pirms mēs aizmigām" tika atzīta par 2006. gada radio hitu.
2008. gadā tika izdots grupas sestais un līdz šim pēdējais albums "Suns". 2010. gada novembrī grupa laida klajā dziesmu krievu valodā "Максимум ты" (tulk. "Maksimums tu"), ko iedziedāja Mārtiņš Freimanis duetā ar Krievijas dziedātāju Jūliju Čičerinu. Atzīmējams, ka dziesma tika ierakstīta, abiem solistiem nemaz nesatiekoties — Freimaņa daļa Rīgā, bet Čičerinas Maskavā.
Naktī uz pēc smagas slimības nomira grupas solists Mārtiņš Freimanis. 2011. gada jūnijā tika paziņots, ka par solistu tiks pieaicināts Kārlis Būmeisters, taču viņš neuzstāsies kā grupas dalībnieks. Grupai arī atkal ir pievienojies taustiņinstrumentālists Aigars Šmits, kurš 2003. gadā bija spiests pamest grupu veselības problēmu dēļ, ieņemot Normunda Kalniņa vietu. 2011. gada rudenī par jauno vokālistu tika nosaukts Valters Frīdenbergs. Pēc Valtera Frīdenberga nāves 2018. gadā grupa paziņoja par darbības pārtraukšanu.
Radio singli
(Vieta Latvian Airplay topā)
2000
2001
2002
2003
2004
2005
2006
2007
2008
2009
Filipi
Cilvēki ar šādu uzvārdu:
Spēlējot debesis
Spēlējot debesis ir grupas Tumsa ceturtais albums, kas izdots. 11 no albuma dziesmām ir latviešu valodā, bet viena angļu - tā ir grupas Eirovīzijas dziesma This Is Not Paradise, kas nacionālajā atlasē ieguva 3. vietu. Populārākās albuma dziesmas ir liriskās "Es esmu mazliet Don Kihots" un Tā tas mās, kā arī jautrākās dziesmas Redz kā tu ar mani un Tu esi tāda viena.
Rezorcīns
Rezorcīns (meta-dioksibenzols, m-hidrohinons, С6Н4(ОН)2) pieder pie divvērtīgajiem fenoliem. Rezorcīns ir balti prizmveida un plāksnīšveida kristāli. Viegli šķīst ūdenī.
Rezorcīnam ir 2 izomēri - pirokatehīns un hidrohinons. Izomēri atšķiras ar hidroksilgrupu savstarpējo novietojumu molekulā.
Īpašības
Rezorcīnam piemīt reducējošas īpašības, kas gan ir vājākas nekā pirokatehīnam.
Dzelzs(III) hlorīds rezorcīna šķīdumu nokrāso violetu.
Izmantošana
Lieto sintētisko krāsvielu un dažu polimēru iegūšanai. Medicīnā izmanto kā dezinficējošu līdzekli ādas slimību ārstēšanā. 2,4,6-trinitrorezorcīnu (stifnīnskābi) lieto kā sprāgstvielu.
Lofofors
Lofofors ir vairāku primitīvu organismu tipu barošanās orgāns, ar kura palīdzību tie satver barības vielas un sīko planktonu. Šāds barošanās orgāns ir pleckājiem, sūneņiem, foronīdiem un entoproktiem no spirālveidīgo virstipa.
Pleckāju lofofors
Pleckājiem lofofors atrodas čaulā, mantijas dobumā, aizņemot lielāko tā daļu. Vienkāršā variantā tas ir gaļīgs disks, no kura malām atiet kustīgas skropstiņas, bet lielākai pleckāju daļai tie ir divi mutes abās pusēs simetriski novietoti gari taustekļi tā saucamās rokas, kas izveido krāšņus izliekumus un spirāles. Daudziem slēdzenes pleckājiem rokas balstās uz iekšējā skeleta elementiem, sauktiem "rokas aparāts". Gar lofofora diska vai roku malām ir izvietoti tievi tausteklīši (cirri), kuru pamatnē atrodas dobumiņš, kas iet uz muti. Rokas savā starpā var būt savienotas ar skrimšļotu plēvi un satur sevī platu branhiālo kanālu, kas pildīts ar asinīm. Tausteklīšu kustības rezultātā pa dobumiņu notiek ūdens cirkulācija uz muti. Vienai pleckāju daļai roku kustību veic īpaši muskuļi, kuri piestiprināti pie čaulas vāciņiem, bet citiem muskuļi ir pašā lofoforā.
Krišjāņi
Krišjāņi ir ciems Balvu novada Krišjāņu pagastā, pagasta centrs. Izvietojies pagasta dienviddaļā Tilžas labajā krastā 46 km no novada centra Balviem un 246 km no Rīgas.
Apdzīvotā vieta izveidojusies padomju gados kā Krišjānu ciema padomes un kolhoza «Krišjāņi» ciemats. Krišjāņos atrodas pagasta pārvalde, Bērzpils vidusskolas filiāle, tautas nams, bibliotēka, aptieka, katoļu baznīca. Vietējas nozīmes vēstures un arheoloģijas pieminekļi ir Krišjāņu krogs un senkapi.
Iedzīvotāju skaita izmaiņas
Esošajās robežās, pēc CSB datiem.
Sargasu jūra
Sargasu jūra (en) ir Atlantijas okeāna daļa, kas neatbilst klasiskai jūrai, jo to nevienā pusē nenorobežo sauszeme — robežu veido okeāna straumes.
Vispārīgs raksturojums
Vienīgā Sargasu jūras sauszeme ir Bermudu salas. Sargasu jūrai raksturīgi tas, ka to ielenc aktīvas straumes, savukārt pati Sargasu jūra ir salīdzinoši mierīga, ar biežiem bezvēja periodiem, bez straumēm. Jūras ūdens ir ļoti silts, brīžiem pat pārsteidzoši karsts, vidējā temperatūra ziemā ap 18—23 °C, vasarā 26—28 °C. Jūrā maz nokrišņu, tāpēc ūdens virsējais slānis ir salīdzinoši sāļš — no aptuveni ~ 36.5 ‰ līdz vairāk nekā 37 ‰.